
I UVOD
Zakon o industrijskim emisijam donijet je 2019. godine, i istim je u nacionalno zakonodavstvo prenesena Direktiva EU 2010/75 o industrijskim emisijama. Shodno Zakonu, nadležni organi i operateri postrojenja imaju obavezu da obezbijede usklađenost sa zaključcima o najboljim dostupnim tehnikama (BAT – Best Available Techniques). Agencija za zaštitu životne sredine je institucija koja izdaje integrisane dozvole, i  istom se utvrđuju uslovi na osnovu zaključaka o najbolje dostupnim tehnikama. Ako standardi kvaliteta životne sredine zahtijevaju strože uslove od onih koji se mogu postići primjenom najbolje dostupnih tehnika, dozvolom se utvrđuju dodatne mjere. 
U cilju unapređenja zaštite zdravlja ljudi i životne sredine od industrijskog zagađenja i usklađivanja sa pravnom tekovinom Evropske unije, međunarodnim standardima Ministarstvo ekologije, održivog razvoja i razvoja sjevera propisuje kriterijume za određivanje najbolje dostupnih tehnika i objavljuje na svojoj internet stranici. Pripremljena dokumenta će pomoći u adekvatnoj primjeni propisa u oblasti industrijskog zagađenja.
Zaključci o BAT-u za spaljivanje otpada predstavljaju ključni referentni dokument kojim se definišu standardi i zahtjevi za sprečavanje i kontrolu zagađenja životne sredine, unapređenje energetske efikasnosti i smanjenje rizika po zdravlje ljudi. Izrada jasnih i primjenjivih Uputstava o korišćenju zaključaka u vezi sa BAT za spaljivanje otpada ima za cilj da olakša nadležnim institucijama i privrednim subjektima tumačenje i sprovođenje relevantnih obaveza. Ova uputstva treba da obezbijede jedinstven pristup u postupcima izdavanja integrisanih dozvola, praćenju i kontroli rada postrojenja, kao i u izvještavanju u skladu sa zahtjevima Zakona i Direktive.

Za izradu Uputstva potrebno je angažovanje stručnog eksperta sa relevantnim iskustvom u oblasti industrijskih emisija, primjene BAT zaključaka i usklađivanja sa evropskom pravnom tekovinom u oblasti zaštite životne sredine. Ekspert će pružiti tehničku i metodološku podršku u pripremi dokumenta koji će biti zasnovan na najboljim praksama EU i prilagođen nacionalnom regulatornom i institucionalnom okviru.
II  CILJ  PROJEKTA
Ovom jednostavnom nabavkom predviđena je izrada stručnog uputstva koje će služiti kao osnova za izradu i primjenu pravnih akata iz oblasti industrijskog zagađenja u životnoj sredini u skladu sa pravnom tekovinom EU i međunarodnim standardima. Dakle, neophodno je za potrebe Ministarstva ekologije, održivog razvoja i razvoja sjevera izraditi 
· Uputstvo o korišćenju zaključaka u vezi sa najboljim dostupnim tehnikama za spaljivanje otpada, a u skladu sa Zakonom o industrijskim emisijama, na osnovu Direktive EU/2010/75  o industrijskim emisijama. 

Navedeno Uputstvo treba izraditi u skladu sa osnovama datim u zakonodavstvu Evropske unije, međunarodnim standardima i odgovarajućim smjernicama koje propisuje i Referentni dokument o najboljim dostupnim tehnikama, kako bi se olakšalo da nadležna institucija (Agencija za zaštitu životne sredine) na pravilan i adekvatan način utvrdi granične vrijednosti emisija kojima se obezbjeđuje da, u normalnim radnim uslovima, emisije ne prelaze granične vrijednosti povezane s najbolje dostupnim tehnikama.  
Uputstvo treba izraditi na crnogorskom jeziku, vodeći računa o terminologiji usvojenoj u prethodnoj regulativi.
III  METODOLOGIJA RADA
Dokument treba da bude urađen tako da ih Naručilac može koristiti dalje za finalizaciju propisa, davanje obrazloženja kao i objavljivanje na sajtu Ministarstva i Agencije.  
Dokument treba da bude izrađen u skladu sa pravno-tehničkim pravilima u Crnoj Gori.

IV  PODRUČJE OBUHVATA PROJEKTA

Područje obuhvata projekta je Crna Gora, a mjesto izvršenja zadatka je Crna Gora. Projekat obuhvata izradu Uputstva o korišćenju zaključaka u vezi sa najboljim dostupnim tehnikama za spaljivanje otpada, a u skladu sa Zakonom o industrijskim emisijama, odnosno Zakonom o upravljanju otpadom, kojima je obuhvaćeno sljedeće:

· Osnovne odredbe i definicije korišćenih pojmova (industrijske emisije, BAT, zaključci o BAT-u, spaljivanje otpada, postrojenja obuhvaćena Zakonom, granične vrijednosti emisija);
· Opis postrojenja za spaljivanje i zajedničko spaljivanje otpada (tehničke karakteristike, vrste otpada, procesi sagorijevanja);
· Najbolje dostupne tehnike (BAT) za spaljivanje otpada – pregled i tumačenje BAT zaključaka iz BREF dokument;
· Granične vrijednosti emisija i monitoring (emisije u vazduh, vode, nastajanje otpada, buka i vibracije ako su relevantne, monitoring i izvještavanje);
· Mjere za smanjenje emisija (primjena BAT zaključaka za kontrolu emisija SO₂, NOx, praškastih materija, teških metala, dioksina/furana i drugih zagađujućih materija);
· Energetska efikasnost i upotreba energije (BAT mjere za optimizaciju sagorijevanja i korišćenje energije);
· Upravljanje nusproizvodima i otpadom nastalim u procesu (šljaka, pepeo, otpadne vode, gips i dr.);
· Sistemi upravljanja zaštitom životne sredine (EMS, monitoring, izvještavanje, transparentnost podataka);
· Preporuke za način spaljivanja otpada u Crnoj Gori, a u skladu sa trenutnim stanjem i morfologijom otpada u Crnoj Gori, kao i važećim Pravilnikom o klasifikaciji otpada, katalogu otpada, postupcima obrade otpada, odnosno prerade i odstranjivanja otpada („Službeni list Crne Gore“, br. 064/24 od 04.07.2024);

· Izradu nacrta dokumenta;
· Elektronska razmjena pripremljenog dokumenta sa Naručiocem posla u cilju potencijalnog usmjeravanja;
· Online ili po mogućnosti fizički sastanci sa Naručiocem posla u cilju eventualnih diskusija pojedinih odredbi pravnih propisa;
· Dostavljanje Izvještaja o realizaciji predmetne usluge.

